Az angol válogatottban 1986. január 29-én mutatkozott be, egy Egyiptom elleni barátságos mérkőzésen. Első gólját negyedik meccsén, Mexikó ellen szerezte 1986 májusában. Bekerült az 1986-os világbajnokság keretébe, a tornán szerzett hét angol gól közül az egyiket ő lőtte (a másik hatot Gary Lineker). A válogatottal az 1988-as Európa-bajnokságot, és az 1990-es világbajnokságot is megjárta, előbbin két, utóbbin öt alkalommal lépett pályára. Ezután sem az 1992-es EB-n, sem az 1994-es VB-n nem került be a keretbe, utóbbi esetet követően pedig bejelentette a válogatottól való visszavonulását.